Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 906

13. Tudjon látott színházi előadásokról beszélgetni, véleményt alkotni. 2006/20/II. szám VIZUÁLIS KULTÚRA 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, környezetkultúra és vizuális kommunikáció centrikus és a Nat 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az itt közölt, 1–4. évfolyamra szóló Vizuális kultúra tanterv szerves folytatása az 5–8. évfolyam számára kidolgozott tanterv. Javasolt óraszám Évfolyam 1. 2. 3. 4. Óraszám (hetente) A KÉK és a NAT 2003 viszonyának jellemzői A Vizuális kultúra tantárgyi kerettanterv a Művészetek műveltségi terület Vizuális kultúra részműveltségi területére terjed ki. A kerettanterv a részműveltségi terület követelményeit teljes mértékben lefedi. A NAT követelményeken felül részletes követelményeket ír elő a kerettanterv a környezet rendeltetésszerű használatára vonatkozóan. A környezetet jóval tágabban értelmezi (a természeti környezettől, az épített környezeten át a mindennapi használati tárgyakig). A kifejezés, képzőművészet tanulását kora kisiskolás kortól XX. századi és kortárs képzőművészeti alkotások (valóságos alkotások és reprodukciók) ismétlődő észlelése révén segíti. A kerettanterv tematikus tananyaga minden évfolyamon lehetőséget teremt a látható világ valamennyi dimenziójának (fény, szín, forma, tér, mozgás) tanulmányozására, és – változatos technikákkal történő – kifejezésére. A vizuális kultúra tantárgy a NAT 2003 alapvető célkitűzéseinek megfelelően természetszerűleg tevékenységorientált tantárgy, ahol a tevékenységek különböző – elsősorban vizuális – képességek és kompetenciák fejlesztését hivatottak szolgálni. A tananyag spirális szerkezete lehetőséget ad a képességek, kompetenciák folyamatos fejlesztésére és a differenciálásra, hiszen a tevékenységtípusok évről évre visszatérnek egyre mélyebb tartalom közvetítésével, és egyre speciálisabb tevékenységek formájában. A kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelésre és az Információs és kommunikációs kultúra, azaz a vizuális kommunikációs kultúra fejlesztésére helyezi a fő hangsúlyt. Ezen kívül segíti a Hon- és népismeret követelményeinek teljesítését (bár erre elsősorban a KÉK Népismeret-néprajz, valamint Honismeret és Helytörténet tantervei hivatottak). Segíti továbbá a Tanulás és a Pályaorientáció közös követelményeinek teljesítését, azáltal, hogy valamennyi évfolyamon – a vizuális kultúra tanulásán túl – a vizuális kommunikáció, valamint a képzőművészetek nyújtotta önművelési lehetőségeket kínálja fel a tanulóknak. Ezek mellett jelentős mértékben hozzájárul az énkép és önismeret, európai azonosságtudat – egyetemes kultúra, illetve az információs és kommunikációs kultúra fejlesztéséhez is. A vizuális kultúra tantárgy felhasználja a más tantárgyakból származó ismereteket: így kapcsolat teremthető az Ember és társadalom, a Magyar nyelv és irodalom, illetve a Művészettörténet és Mozgókép és médiaismeret tantárgyak között. A Kerettanterv vonatkozó Továbbhaladási feltétekben megfogalmazott kívánalmainak is messzemenően megfelel. A kerettanterv alkalmazásához szükséges feltételek A Vizuális kultúra kerettantervet a környezetkultúra iránt érzékeny, a vizuális kultúra egyes részterületein felkészült, rajztanári diplomával (az 1–3. évfolyamon lehetőleg rajz szakkollégiumi végzettséggel) rendelkező pedagógus eredményesen taníthatja. A kerettanterv szerinti tanulást segítő pedagógusnak felkészültnek kell lennie a vizuális információk tekintetében, továbbá a legváltozatosabb vizuális médiumok ismeretében és a kortárs vizuális művészetekben. A környezet rendeltetésszerű használatának képességeit, szintén birtokolnia kell. A tanítandó vizuális technikákat és műveleteket biztonsággal kell használnia, és legalább egy képzőművészeti és/vagy kézműves technikát alkotó módon kell művelnie. A kerettanterv különösebb tér- és időszervezést nem igényel. Amennyiben az osztálylétszám indokolja, célszerű az 1. évfolyamon (esetleg a 2–3. évfolyamon) a tanulócsoportot megbontani. A kerettantervben szereplő tevékenységek tanulásához nem szükséges külön terem. A rajz szaktanterem megléte viszont nem hátrány. Fontos azonban elkülönített térben (rajzszertárban) tárolni a program kivitelezéséhez szükséges anyagokat és eszközöket. A kerettanterv tanulásához-tanításához saját fejlesztésű tankönyvek és tanítási segédletek állnak rendelkezésre, amelyek a tankönyvpiacon megtalálhatók (A látás világa című tankönyvcsalád könyvei). 2006/20/II. szám A Vizuális kultúra tanulásának céljai az 1–4. évfolyamon Vizuális nyelv, vizuális kommunikáció Ismerjék meg a tanulók a vizuális nyelv alapelemeit: a képelemeket (a pontot, a vonalat és a foltot), a térelemeket (a térvonalat, a lapot és a testet), valamint ezek különféle minőségeit és relációit. Szerezzenek jártasságot az ábrázolásban, a képi közlések kigondolásában és elkészítésében. Váljanak képessé a legfontosabb síkbeli és térbeli kifejezőeszközök, az alapvető ábrázolási módok, kompozíciós és szerkesztési eljárások használatára. Szerezzenek jártasságot a látható világ elemeinek (a fénynek, a színnek, a formának, a térnek és a mozgásnak) a megfigyelésében, a látvány, a jelenség leírásában. Tanuljanak meg tárgyakat, műalkotásokat látható tulajdonságaik alapján jellemezni. Tanulják meg a látványt, a jelenséget, az ábrát, az informáló jeleket elemezni, jelentésüket megérteni. Legyenek képesek a vizuális kommunikáció (újság, reklám, közlekedési jelek stb.) jellegzetes műfaji sajátosságait egymástól megkülönböztetni. Szerezzenek jártasságot különféle ábrakészítési technikákban (szabadkézi rajzban, grafikai, szerkesztési eljárásokban). Kifejezés, képzőművészet Váljanak képessé a tanulók élményeik képi megfogalmazására. Tanulják meg élményeiket, érzelmeiket, fantáziaképeiket, gondolataikat változatos vizuális eszközökkel kifejezni. Váljanak képessé a látvány, a műalkotás, saját alkotások, illetve társak alkotásainak leírására, átélésére, verbális értékelésére. Tanulják meg egymástól megkülönböztetni a vizuális művészetek műfajait (a grafikát, a festészetet, a szobrászatot, az építészetet, a fotót, a filmet, a színházat, a táncot) alapvető műfaji sajátosságaik, tulajdonságaik alapján. Szerezzenek jártasságot több vizuális kifejezési technika, illetve eljárás (rajzolás, nyomtatás, festés, kollázskészítés, mintázás, objectkészítés) alkalmazásában. Váljanak képessé a feladatok egyéni értelmezésére, az alkotó tevékenység folyamatának önálló előkészítésére és véghezvitelére. Tárgy- és környezetkultúra Váljanak képessé a tanulók környezetük és a környezetükben található tárgyak megfigyelésére, leírására és elemzésére a forma, a jelentés, a rendeltetés, az anyag és a díszítés szempontjaira tekintettel. Szerezzenek tapasztalatot a tárgykultúra modellezőanyagairól (a papírról, a fáról, az agyagról, a textilről, a fémről). Legyenek képesek elkészíteni egy-két egyszerű tárgyat minta után és önálló terv alapján is. Szerezzenek jártasságot a tárgytervezési folyamat műveleteiben (helyzetfelismerés, tervezés, kivitelezés, értékelés), tudják betartani e műveletek helyes sorrendjét. Szerezzenek jártasságot egyszerű, eszköz nélküli vagy kéziszerszámmal végzett anyagalakításokban. Alakuljon ki bennük pozitív attitűd a környezet és a környezet tárgyai, valamint azok óvása iránt. Taneszköz A szükséges tankönyvek, segédkönyvek és digitális taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Évfolyam Raktári szám Cím 1. OT-00104 Heffner Anna: A látás világa. 1. Diasorozat a környezet- és vizuális kultúra tanulásához az 1–4. osztály számára. 2. OT-00202 Heffner Anna: A látás világa. 2. Diasorozat a környezet- és vizuális kultúra tanulásához az 1–4. osztály számára. 3. OT00302 Heffner Anna: A látás világa. 3. Diasorozat a környezet- és vizuális kultúra tanulásához az 1–4. osztály számára. 4. Heffner Anna: A látás világa. 4. Diasorozat a környezet- és vizuális kultúra tanulásához az 1–4. osztály számára. 2006/20/II. szám Tanítási segédlet Évfolyam Raktári szám Cím 1–4. Heffner Anna: Vizuális kultúra. Tanítási program és feladatgyűjtemény. 1–4. Kárpáti Andrea: Képolvasás. (Tankönyvkiadó, 1985.) A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Nyomhagyás különböző eszközökkel, különböző felületeken  Grafikus és festői nyomhagyások  Vonalhálós, vonalas grafikus térkitöltés  Foltképzéses térkitöltés  Egyszerű vizuális elemek bemutatása, elemzése, rekonstruálása felépítése, előállítása különböző eszközökkel  Egyszerű vizuális elemek megfigyelése a természetben formák elemzése, felismerése  Manipulatív eszközökkel egyszerű geometriai és téri elemekből építkezés, és konstruálás  Színek, téri formák csoportosítása tulajdonságok alapján  Anyagokkal (textilekkel) szabad manipuláció  Szabad kifejezések, gesztusok támogatása  Papírhajtogatások, tűzések, gyűrések, papírmasé készítése  Testek modellek előállítása  Színkörelemzés  Kísérletezés színkeveréssel  Térmegfigyelés, térkitöltés testekkel  Térképkészítés, alaprajzkészítés  Használati tárgyak formai és funkcióbeli elemzése  Diakép elemzés  Tájékoztató jelek, ábrák elemzése készítése, gyűjtése csoportosítása  Minden tárgy gyűjtése, rendszerezése rendezése elemzése raktározása  Nyomdai munkák készítése  Ritmus és sorképzés és megfigyelés  Szóbeli elemzések meghallgatása  Szóbeli önelemzések  A tanuló résztevékenységeinek megfigyelése  A tanulók produktumainak kiállítása  Az egyes tanulók affinitásának megfigyelése  Az elkészült munkák elemzése  Megfigyelés tevékenységekben  Egyes tematikus egységek esetén, ha az egység objektivációi lehetővé teszik, mestermunkák készítése  Egyes tematikus egységek esetén, ha az egység objektivációi lehetővé teszik, írásos rajzos, riportok készítése  Tanulók résztevékenységeinek megfigyelése  Tanulói produktumok önértékelő elemzése szóban  Tanulói produktumok összehasonlítása több szempont alapján  Tanulói produktumok tanulói zsűrizése  Kiállítás rendezése tanulói produktumokból  Tablók, könyvek, riportok elemzése  Írásos munkák elemzése 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes